**Móri Többcélú Kistérségi Társulás Társulási Tanácsa**

(8060 Mór, Szt. István tér 6.)

a "Közalkalmazottak jogállásáról szóló" 1992. évi XXXIII. törvény 20/A és 20/B. § alapján pályázatot hirdet a Meseház Óvoda-Bölcsőde (8060 Mór, Szabadság tér 12.) intézményvezető (magasabb vezető) munkakör betöltésére.

**A közalkalmazotti jogviszony időtartama:** határozatlan idejű közalkalmazotti jogviszony

**Foglalkoztatás jellege:** teljes munkaidő

**A vezetői megbízás időtartama:** a vezetői megbízás határozott időre, 5 évre 2023. augusztus 1- 2028. július 31-ig szól.

**A munkavégzés helye:** Fejér megye, 8060 Mór, Szabadság tér 12.

**A beosztáshoz tartozó, illetve a vezetői megbízással járó lényeges feladatok:**

Az intézmény tevékenységi körébe tartozó feladatok vezetői irányítása, különös tekintettel a közalkalmazottak jogállásáról szóló 1992. évi XXXIII. törvényben (a továbbiakban: Kjt.), a nemzeti köznevelésről szóló 2011. évi CXC. törvényben, a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm.r.-ben, a nevelési-oktatási intézmények működéséről és a köznevelési intézmények névhasználatáról szóló 20/2012.(VIII.31.) EMMI rendeletben foglaltakra, és az egyéb vonatkozó jogszabályok és szakmai előírások, valamint fenntartói döntések szerint. Az intézményvezető feladata a Társulás fenntartásában lévő móri székhely óvoda, valamint a hat tagóvoda vezetése, irányítása.

**Illetmény és juttatások:** az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény, valamint a pedagógusok előmeneteli rendszeréről és a közalkalmazottak jogállásáról szóló [1992. évi XXXIII. törvény](https://optijus.hu/optijus/lawtext/99200033.TV#sid) köznevelési intézményekben történő végrehajtásáról szóló 326/2013. (VIII. 30.) Korm. rendelet rendelkezései az irányadók.

**Pályázati feltételek:**

- felsőfokú óvodapedagógus szakképzettség,

- pedagógus szakvizsga keretében szerzett intézményvezetői szakképzettség,

- legalább 4 év óvodapedagógus-munkakörben szerzett szakmai gyakorlat,

- a nevelési-oktatási intézményben óvodapedagógus-munkakörben fennálló, határozatlan időre, teljes munkaidőre szóló alkalmazás, vagy a vezetői megbízással egyidejűleg óvodapedagógusi munkakörben történő határozatlan időre, teljes munkaidőre szóló kinevezés,

- magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett,

- a magasabb vezetői beosztás ellátására szóló megbízást megelőzően, az egyes vagyonnyilatkozat-tételi kötelezettségekről szóló 2007.évi CLII. törvény szerinti vagyonnyilatkozat-tétel,

- büntetlen előélet, illetőleg annak igazolása, hogy a pályázó nem áll foglalkozástól eltiltás hatálya alatt, továbbá nem áll a Kjt. 20. § (2) d) pontjában meghatározott büntetőeljárás hatálya alatt, valamint megfelel a Kjt. 20.§ (2c)-(2e) pontjának,

- cselekvőképesség.

**A pályázat elbírálásánál előnyt jelent:** vezetői gyakorlat

**A pályázat részeként benyújtandó iratok, igazolások:**

- fényképes szakmai önéletrajz,

- az intézmény vezetésére, fejlesztésére vonatkozó vezetési program,

- képzettséget, végzettséget igazoló okiratok,

- szakmai gyakorlat hitelt érdemlő igazolása,

- 3 hónapnál nem régebbi hatósági erkölcsi bizonyítvány, mely igazolja a büntetlen előéletet, valamint azt, hogy nem áll a Kjt. 20. § (2) bekezdés d) pontja szerinti büntetőeljárás hatálya alatt, vele szemben nem állnak fenn a Kjt. 20. § (2d) és (2e) bekezdésben foglalt kizáró okok, továbbá nem áll foglalkozástól eltiltás hatálya alatt,

- a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez, továbbításához hozzájárul,

- amennyiben a pályázó kéri pályázatának zárt ülésen történő tárgyalását, erre irányuló írásbeli nyilatkozat,

- nyilatkozat, hogy a Kjt. 41.§-a szerinti összeférhetetlenségi ok nem áll fenn, ill. megbízása esetén azt 30 napon belül megszünteti,

- nyilatkozat arról, hogy nem áll cselekvőképességet érintő gondnokság alatt,

- nyilatkozat a vagyonnyilatkozat-tételi kötelezettség teljesítésének vállalásáról.

**A munkakör betölthetőségének időpontja:** a munkakör legkorábban 2023. augusztus 1. napjától tölthető be.

**A pályázat benyújtásának határideje:** 2023. május 3.

A pályázati kiírással kapcsolatosan további információt dr. Horváth Éva humánügyi irodavezető nyújt, telefon: 20/371-6250

**A pályázatok benyújtásának módja:** postai úton, a pályázatnak a Móri Többcélú Kistérségi Társulás címére történő megküldésével (8060 Mór, Szt. István tér 6.), kérjük a borítékon feltüntetni a pályázati adatbázisban szereplő azonosító számot: 1/1424/2023. és a beosztás megnevezését: Meseház Óvoda-Bölcsőde intézményvezető. A pályázatot elektronikus formában, e-mailen is kérjük mellékelni a [fenyves@mor.hu](mailto:fenyves@mor.hu) címre, azonban a beérkezés határideje szempontjából a pályázat postai beérkezésének időpontja irányadó.

**A pályázat elbírálásának módja, rendje:** a pályázatokról - eseti bizottság által történő meghallgatást és a jogszabályokban foglalt véleményezési eljárás lefolytatását követően - a Móri Többcélú Kistérségi Társulás Társulási Tanácsa dönt.

**A pályázat elbírálásának határideje:** 2023. május 31.

**A pályázati kiírás további közzétételének helye, ideje:** www.mor.hu - 2023. április 3., társult önkormányzatok honlapja – 2023. április 3.

**A munkáltatóval kapcsolatos egyéb lényeges információ:** Móri Többcélú Kistérségi Társulás Társulási Tanács fenntartja magának a jogot, hogy a pályázati eljárást eredménytelenné nyilvánítsa.

Az intézménnyel kapcsolatban további információt a www.mor.hu honlapon szerezhet.